Χοφούφ

Το **Αλ-Χοφούφ** (   **', επίσης **Χοφούφ** ή **Χουφούφ**, ή και "Αλ-Χασά", "Αλ-Αχσά" ή "Αλ-Χασσά") είναι το σημαντικότερο αστικό κέντρο της [[Όαση Αλ-Αχσά|όασης Αλ-Αχσά]] στην [[Ανατολική επαρχία (Σαουδική Αραβία)|ανατολική επαρχία]] της [[Σαουδική Αραβία|Σαουδικής Αραβίας.]] Η πόλη είναι επίσης γνωστή ως μια από τους μεγαλύτερους παραγωγούς [[Χουρμαδιά|χουρμάδων]] στον κόσμο και για τα παλιά παζάρια και τα ανάκτορά της.

== Σύνοψη ==
Αρχικά πόλη του Μπαχρέιν, η πόλη έχει πληθυσμό 150.000 κατοίκων και αποτελεί μέρος μιας ευρύτερης κατοικημένης περιοχής όασης πόλεων και χωριών περίπου 600.000 κατοίκων. Βρίσκεται στην ενδοχώρα, νοτιοδυτικά του [[Αμπκαΐκ]] και της μητροπολιτικής περιοχής [[Νταχράν]] - [[Νταμάμ]] - [[Κομπάρ]] στο δρόμο νότια προς [[Χαράντ]]. 

Είναι η πλησιέστερη πόλη στην περίφημη πετρελαϊκή ζώνη Γκαουάρ, ένα από τα μεγαλύτερα συμβατικά (χερσαία) πεδία στον κόσμο. Το Χοφούφ είναι ένα από τα σημαντικότερα πολιτιστικά κέντρα στη Σαουδική Αραβία. Πολλές γνωστές οικογένειες ζουν εκεί. Οι σχολές γεωργίας, κτηνιατρικής και ζωικών πόρων για το [[Πανεπιστήμιο Βασιλιά Φαϊζάλ]] βρίσκονται στην πόλη (οι άλλες βρίσκονται στο [[Νταμάμ]]). Η πανεπιστημιούπολη του Χοφούφ διαθέτει επίσης εγκαταστάσεις, όπου οι γυναίκες της Σαουδικής Αραβίας μπορούν να σπουδάσουν ιατρική, οδοντιατρική και οικιακή οικονομία. Ο θρύλος το θέλει ως σημείο ταφής της [[Λαϊλά και Μαζνούν|Λαϊλά και του Μαζνούν]], του ερωτευμένου ζεύγους της πιο δημοφιλούς ιστορίας αγάπης στον αραβικό και μουσουλμανικό κόσμο. Η βασίλισσα του [[Σαβά]] λέγεται επίσης ότι επισκέφτηκε αυτήν την πόλη από το [[Σαβαίοι|βασίλειό της]] στην [[Υεμένη]]. Ο Γερμανός εξερευνητής Χέρμαν Μπούρχαρντ φωτογράφισε την πόλη το 1904. Σήμερα, φωτογραφίες της πόλης από τον φωτογράφο εκτίθενται στο Εθνολογικό Μουσείο του Βερολίνου.

To 2011, στην πόλη σημειώθηκαν σποραδικές διαμαρτυρίες από [[Σιισμός|Σιίτες]], που αποτελούν μειονότητα στη χώρα, έχοντας ως βασικό αίτημα πολιτικές μεταρρυθμίσεις.

== Οικονομία ==
Ιστορικά, το Χοφούφ παρήγαγε υφάσματα από [[μαλλί]], [[μετάξι]] και [[βαμβάκι]]. Η πόλη ήταν επίσης γνωστή για τους καρπούς των χουρμαδιών. Οι Άραβες θεωρούσαν την ποικιλία ''khalasi'' της πόλης και την ποικιλία ''fardh'' του [[Ομάν]] μεταξύ των καλύτερων. Από το 1920, η πόλη ήταν γνωστή για την κατασκευή [[Καφετιέρα|καφετιέρων]] από ασήμι και [[Ορείχαλκος|ορείχαλκο]]. 

== Κλίμα ==
Το Αλ Χοφούφ έχει ένα ζεστό κλίμα ερήμου ([[κλιματική ταξινόμηση Κέππεν]] ''BWh'' ) με μακρά, πολύ ζεστά καλοκαίρια και ήπιους, μικρούς χειμώνες.

== Πολιτισμός ==
Το Διεθνές Φεστιβάλ Τυχαίων Ταινιών θα διοργανωνόταν στο Χοφούφ τον Ιανουάριο του 2015, αλλά αντικαταστάθηκε από το [[Ελσίνκι]] της [[Φινλανδία|Φινλανδίας]] τον Μάιο του 2017. 
<sup class="noprint Inline-Template Template-Fact" data-ve-ignore="true" style="white-space:nowrap;">&#x5B; **' &#x5D;

## Μεταφορές

### Αεροδρόμιο
Η πόλη εξυπηρετείται από το διεθνές αεροδρόμιο Βασιλιάς Φαχντ, το οποίο απέχει 160&nbsp;χιλιόμετρα στο Νταμάμ, παρά το γεγονός ότι η πόλη έχει δύο δικά της αεροδρόμια.

Το τοπικό αεροδρόμιο, το Διεθνές Αεροδρόμιο Αλ Αχσά, χρησιμοποιείται για εσωτερικές πτήσεις και περιορισμένες διεθνείς πτήσεις προς το Ντουμπάι. Το δεύτερο αεροδρόμιο είναι απλώς ένας παλιός αεροδιάδρομος, που πλέον έχει εγκαταλειφθεί.

### Σιδηροδρομική γραμμή
Η πόλη διαθέτει σιδηροδρομικό σταθμό, που συνδέει την πόλη με την πρωτεύουσα, Ριάντ, προς τα δυτικά και το Νταμάμ προς τα βόρεια. Όλοι οι σιδηρόδρομοι στη Σαουδική Αραβία συντονίζονται από τον Οργανισμό Σιδηροδρόμων της Σαουδικής Αραβίας.

## Παραπομπές

## Εξωτερικοί σύνδεσμοι

* Hofuf
* Jabal Qarah , Splendid Arabia: Ένας ταξιδιωτικός ιστότοπος με φωτογραφίες και διαδρομές

Κατηγορία:Πόλεις της Σαουδικής Αραβίας